EkBass/fiwiki-20250220-pages-articles huggingface dataset:
Armageddon It

"Armageddon It" on brittiläisen rockmusiikkia esittävän Def Leppardin kappale vuodelta 1987. "Armageddon It" on kuudes raita yhtyeen vuonna 1987 ilmestyneellä studioalbumilla Hysteria. Kappaleen ovat kirjoittaneet yhtyeen laulaja Joe Elliott, kitaristit Steve Clark ja Phil Collen, basisti Rick Savage ja albumin tuottanut Robert John "Mutt" Lange. Singlejulkaisuna "Armageddon It" ilmestyi vuonna 1988 Hysteria-albumin viidentenä singlenä "Womenin", "Animalin", "Pour Some Sugar on Men" ja nimikkoraita "Hysterian" jälkeen. Yhdysvalloissa "Armageddon It" sijoittui kolmannelle listasijalle Billboardin singlelistalla kolmanneksi, Yhtyeen seuraavan singlejulkaisun, "Love Bitesin", noustessa Billboardin singlelistalla kärkeen Def Leppard valtasi Billboardin singlelistan kärkikolmikon täydellisesti; "Love Bites" sijoittui ensimmäiseksi, "Pour Some Sugar on Me" toiseksi ja "Armageddon It" kolmanneksi. Yhdysvalloissa ilmestyneen singlen painoksen b-puolella julkaistiin alun perin Engelbert Humperdinckin levyttämä "Release Me". Kyseinen single on b-puolensa johdosta muodostunut halutuksi keräilykohteeksi, sillä kappaleessa laulajana toimii Joe Elliottin sijasta yhtyeen entinen kitarateknikko Malvin Mortimer. Kappaleen nimi on itse asiassa sanaleikki, sillä kappaeen varsinainen nimi "Armageddon It" kuulostaa lausuttaessa samalta kuin lausahdus "I'm A Gettin' It". Kappaleesta on kuvattu myös musiikkivideo, jonka ohjasi muun muassa aiemmin Bon Jovin ja Mötley Crüen kanssa työskennellyt Wayne Isham. Kyseisellä musiikkivideon kohtauksilla on yhtäläisyyksiä "Pour Some Sugar on Me"-kappaleen musiikkivideon toisen version kanssa, sillä molempien videoiden materiaali on nauhoitettu McNichols Sports Arenalla Denverissä. Jotta videot eivät olisi täysin samanlaiset, yhtye kuvasi musiikkivideolle materiaalia myös Atlantassa. Kappaleesta on julkaistu kaksi eri singleversiota, "The Atomic Mix" ja "The Nuclear Mix". Ainoa eroavaisuus näiden kahden eri miksauksen välillä on se, että "The Nuclear Mix" on albumille päätynyttä "The Atomic Mix"-versiota pitempi. == Lähteet == Luokka:Def Leppardin kappaleet Luokka:Vuoden 1987 kappaleet
Hifi (täsmennyssivu)

Hifi voi tarkoittaa seuraavia asioita: *Hifi, englanninkielisistä sanoista high fidelity, korkealaatuinen äänentoisto *Hifi, suomalainen viihde- elektroniikan lehti *Hi-Fi, venäläinen popyhtye
Babylonia zeylanica

Babylonia zeylanica on meressä elävä kotilolaji.WoRMS Babylonia zeylanica kasvaa 55–75 mm pitkäksi. Se erottuu muista sukunsa lajeista kartiomaisen muotonsa ja suuaukkoa ympäröivän violetin raidan avulla. Kuoressa on yhdestä kahdeksaan kierrettä, suuaukon leveys on noin puolet kuoren kokonaiskorkeudesta. Kotilo elää Intian itärannikolla ja Ceylonin lähivesillä. Sitä kasvatetaan myös meriakvaarioissa, ja pyydystetään ihmisruoaksi yhdessä lähilajin Babylonia spirata kanssa. == Lähteet == Luokka:Kapeakielikotilot
Onni Karhunen

Onni Aukusti Karhunen (13. heinäkuuta 1881 Vesanto – 26. toukokuuta 1937 Helsinki) oli suomalainen osuustoiminnan parissa työskennellyt juristi. Karhusen vanhemmat olivat kauppias Torsten Karhunen ja Agatha Lyytinen ja puoliso vuodesta 1912 Kerttu Maria Palojärvi. Matemaatikko Kari Karhunen oli heidän poikansa. Ylioppilaaksi Karhunen tuli Kuopion klassillisesta lyseosta ja kirjoittautui vuonna 1901 opiskelijaksi Helsingin yliopiston lainopilliseen tiedekuntaan. Hän valmistui lakitieteen kandidaatiksi 1907, jolloin hän meni Pellervo-Seuran sihteeriksi, toimien usean vuoden ajan Hannes Gebhardin lähimpänä työtoverina. Pellervo-Seuran toimitusjohtaja Karhunen oli vuodesta 1922 vuoteen 1928. Hän oli Osuuskassojen Keskuslainarahasto-osakeyhtiön 2. johtaja 1928–1937 ja Osuuskassojen Keskusliiton toimitusjohtaja 1933–1937. Pellervo-seuran johtokunnan jäsen ja varapuheenjohtaja Karhunen oli 1929–1937.Otavan Iso tietosanakirja, Otava 1968, osa 4, p. 463Kuka kukin oli. (Viitattu 14.10.2018) ==Lähteet== Luokka:Suomalaiset järjestöjohtajat Luokka:Suomalaiset osuustoimintaliikkeen vaikuttajat Luokka:Suomalaiset juristit Luokka:Vuonna 1881 syntyneet Luokka:Vuonna 1937 kuolleet
Kaarina Kari

Kaarina Kari (17. joulukuuta 1888 Kuhmalahti – 21. maaliskuuta 1982 HelsinkiKuolleita. Professori Kaarina Kari. Helsingin Sanomat, 22.3.1982, s. 16.) oli suomalainen lääkäri, voimistelunopettaja ja järjestöjohtaja, joka muistetaan merkittävänä ja monipuolisena liikuntakasvattajana. ==Henkilöhistoria== Kaarina Karin vanhemmat olivat kappalainen Kaarlo Kustaa Kari ja Maria Yli-Pohja. Ylioppilaaksi Kari tuli 1908 ja valmistui voimistelunopettajaksi 1911 ja lääketieteen lisensiaatiksi 1925. Kari toimi Tyttönormaalilyseon voimistelun ja terveysopin lehtorina 1927–1956, samoin kuin koulun lääkärinä. Myös Suomen Naisten Liikuntakasvatusliiton puheenjohtajana hän toimi erittäin pitkään, 1921–1954.Otavan Iso tietosanakirja, Otava 1968, osa 4, p. 467 Hänelle myönnettiin professorin arvonimi vuonna 1959.Kuhmalahden historian henkilöitä (arkistoitu versio) Kari oli myös Lapin vaellusmatkailun pioneereja 1930-luvulla ja kirjoitti myöhemmin kokemuksistaan teoksen Haltin valloitus. Kari perusti Kisakallion Urheiluopiston 1949 ja toimi sen opettajana ja johtokunnassa. Karille myönnettiin Suomen liikuntakulttuurin ja urheilun suuri ansioristi 1954. Hänet vihittiin 1969 Jyväskylän yliopiston liikuntatieteellisen tiedekunnan kunniatohtoriksi. ==Julkaisuja== *Primitiivinen eli perusvoimistelu, WSOY 1922 *Terveydenhoidon opas kodeille ja naisille, WSOY 1932 (Kotilieden kirjasto; 36) *Oppikoulun terveysoppi, WSOY 1933 (us. p.) *Terveysoppi, Otava 1949 (us. p.), Väinö Lahtisen kanssa *Haltin valloitus, Kisakalliosäätiö 1978 (us. p.) Lisäksi hän julkaisi leikki- ja voimisteluoppaita, muun muassa: *Naisvoimistelun systemaattinen liikuntaoppi, WSOY 1960 ==Lähteet== == Aiheesta muualla == * Kaarina Kari : Kuuden naisen kuuden viikon tunturielämykset. Signal-laakso, Paras, Kolmenvaltakunnan pyykki, Helsingin Sanomat, 29.09.1935, nro 262, s. 29, Kansalliskirjaston digitaaliset aineistot * Kaarina Kari : Kuuden naisen kuuden viikon tunturielämykset II. Siilastunturi, Haltiatunturi, Aslak Juuso, Helsingin Sanomat, 13.10.1935, nro 276, s. 29, Kansalliskirjaston digitaaliset aineistot Luokka:Suomalaiset lääkärit Luokka:Suomalaiset opettajat Luokka:Suomalaiset järjestöjohtajat Luokka:Suomalaiset professorin arvonimen saaneet Luokka: Suomalaiset tietokirjailijat Luokka:Vuonna 1888 syntyneet Luokka:Vuonna 1982 kuolleet
Levanto (Mäntsälä)

Levanto on kylä Mäntsälässä, Uudellamaalla. Levanto sijaitsee Mäntsälän pohjoisosassa, lähellä Orimattilan kuntarajaa. Levannolta on matkaa Mäntsälän keskustaan 15 km, Helsinkiin 75 km, ja Lahteen 25 km. Asukkaita kylällä on n. 290 (2009). Kylän palveluihin kuuluu alakoulu, joka lakkautetaan kesällä 2013, sopimuspalokunta Levannon vapaapalokunta, uimaranta, sekä urheiluseura Ilves. ==Lähteet== Luokka:Mäntsälän kylät
Tauno Karila

Tauno Karila (22. syyskuuta 1908 Hausjärvi – 21. elokuuta 1986) oli suomalainen musiikintutkija ja musiikkiarvostelija. Hän väitteli filosofian tohtoriksi 1955. Hän toimi Helsingin Sanomien musiikkiarvostelijana ja musiikkiosaston toimittajana 1941–1955, musiikin estetiikan dosentti hän oli Helsingin yliopistossa 1957–1972. Lisäksi hän on toiminut kuoronjohtajana.Otavan Iso tietosanakirja, Otava 1968, osa 4, p. 469 Tauno Karilan nimeä kantava stipendirahasto perustettiin vuonna 1990 Riihimäen Kesäkonsertit -tapahtumasarjan tukemiseksi.Riihimäen kesäkonsertit ==Julkaisuja== *Vesimaisemat Jean Sibeliuksen, Oskar Merikannon ja Yrjö Kilpisen yksinlaulujen melodiikassa : vertaileva tutkimus luonnonkuvien ja niitä vastaavien melodiahahmojen rakenneyhtäläisyyksistä, 1954. (väitöskirja) *Sanat ja sävelet Yrjö Kilpisen Koskenniemi-lauluissa, 1956 *Beethoven, Mozart und Haydn gesehen von einem finnischen Forscher (Fredrik Eimele) um die Mitte des 19. Jahrhunderts, 1959. *Composers of Finland (toim.), julk.: Suomen säveltäjät, 1961. *Yrjö Kilpinen : säveltäjäkuvan ääriviivoja, WSOY, 1964 ==Lähteet== Luokka:Suomalaiset musiikkitieteilijät Luokka:Suomalaiset musiikkikriitikot Luokka:Vuonna 1908 syntyneet Luokka:Vuonna 1986 kuolleet
Dead Space 3

Dead Space 3 on Visceral Gamesin kehittämä ja Electronic Artsin julkaisema kolmannen persoonan ammuntapeli, joka on jatko-osa Dead Space 2:lle. Pelin tarina on ensisijaisesti asetettu jäätyneelle Tau Volantis -nimiselle planeetalle, jossa päähenkilöt Isaac Clarke ja John Carver pyrkivät laittamaan lopun Merkeille ja Necromorpheille. == Ääninäyttelijät == == Vastaanotto == Peli on saanut arvosanan 8/10 Pelaaja-lehden arvostelussa. ==Lähteet== ==Aiheesta muualla== * * * EA:n sivut Luokka:Vuoden 2013 videopelit Luokka:Kolmannen persoonan ammuntapelit Luokka:Windows-pelit Luokka:PlayStation 3 -pelit Luokka:Xbox 360 -pelit Luokka:Dead Space
Volume 3

Volume 3 tai Volume III voi tarkoittaa: * Vol. 3... Life and Times of S. Carter, Jay-Z:n albumi vuodelta 1999 * Volume 3: A Child's Guide to Good and Evil, The West Coast Pop Art Experimental Bandin albumi vuodelta 1968 * Volume 3: Further in Time, Afro Celt Sound Systemin albumi vuodelta 2001 * Volume 3 (The Easybeatsin albumi), The Easybeatsin albumi vuodelta 1966 * Volume 3 (Fabrizio De Andrén albumi), Fabrizio De Andrén albumi vuodelta 1968 * Volume III: The Silence of Animals, Two-Minute Miraclesin albumi vuodelta 2003 * Volume III (Kamchatkan albumi), Kamchatkan albumi vuodelta 2009 * Vol. 3: The Subliminal Verses, Slipknotin albumi vuodelta 2004 * Traveling Wilburys Vol. 3, Traveling Wilburysin albumi vuodelta 1990 == Katso myös == * Volume 2 * Volume 4
Christian Laettner

Christian Donald Laettner (s. 17. elokuuta 1969, Angola, New York) on yhdysvaltalainen entinen koripalloilija, pelipaikaltaan iso laitahyökkääjä. Hän edusti ammattilaisurallaan kuutta eri NBA-seuraa. Laettner oli alkuperäisen, vuonna 1992 olympiakultaa voittaneen Dream Teamin jäsen. Hän oli ainoa joukkueeseen valittu yliopistopelaaja. ==Ura== Ennen ammattilaisuraansa Laettner pelasi yliopistokoripalloa Duken yliopiston joukkueessa. Hän on yksi kaikkien aikojen parhaista yliopistopelaajista, ja valittiin vuoden 1992 NBA:n varaustilaisuuden ensimmäisellä kierroksella, kolmantena pelaajana. Laettnerin loistomenestys yliopistoparketilla ei täysin siirtynyt ammattilaiskentille. Hän pelasi kuitenkin NBA:ssa 13 kauden ajan, ja valittiin myös kerran tähdistökentälliseen. NBA-uransa Laettner lopetti vuonna 2005. ==Lähteet== Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1969 syntyneet Luokka:Elävät henkilöt
Kenny Smith

Kenneth ”Kenny” Smith (s. 8. maaliskuuta 1965 Queens, New York) on yhdysvaltalainen kilpauransa päättänyt koripalloilija, pelipaikaltaan pelintekijä. Hän edusti kymmenen ammattilaiskautensa aikana kuutta eri NBA- seuraa ja voitti kahdesti sarjan mestaruuden pelatessaan Houston Rocketsin riveissä. Ennen ammattilaisuraansa Smith pelasi Pohjois-Carolinan yliopiston joukkueessa yliopistokoripalloa. Aktiiviuransa jälkeen hän on toiminut TNT- kanavan koripalloasiantuntijana vuodesta 1998 lähtien. == Lähteet == == Aiheesta muualla == Luokka:Yhdysvaltalaiset koripalloilijat Luokka:Vuonna 1965 syntyneet Luokka:Elävät henkilöt
Gualdo Tadino

Gualdo Tadino on kaupunki Italiassa Apenniinien vuorten juurella. Kaupungissa on runsaat 15 000 vakinaista asukasta. == Maantiede == Gualdo Tadino sijaitsee Sant'Angelon kukkulalla. Kaupunkikuvaa hallitsee Rocca Flean linnoitus. Sieltä on linnuntietä 35 km maakunnan pääkaupunkiin Perugiaan ja noin 150 kilometriä Roomaan.Perugia - Gualdo tadino Rome - Guano Tadino Distance From To == Historiaa == Kaupungin historia ulottuu roomalaisaikaan asti. Se tunnettiin latinalaisella nimellä Tadinum. Barbaarit hävittivät ja ryöstivät sen useita kertoja, ja siksi se siirrettiin vuonna 1180 kukkuloille, missä se sai nykyisen nimensä – ”Gualdo” pohjautuu samaan sanaan kuin nykyisen saksan kielen sana ”Wald”, metsä. Rocca Flean linnoituksen rakennutti 1200-luvulla Federico II.Gualdo Tadino Bella Umbria thumb|left|Rocca Flean linnoitus. == Lähteet == == Aiheesta muualla == Luokka:Umbrian kaupungit Luokka:Perugian maakunnan kunnat
William Manuel Johnson

William Manuel ”Bill” Johnson (10. elokuuta 1872 Talladega, Alabama – 3. joulukuuta 1972 New Braunfels, Texas)Scott Yanow: Bill Johnsonin elämäkertaAllmusic.com Viitattu 30.1.2013 oli amerikkalainen jazz- kontrabasisti. ==Elämä== Bill Johnson syntyi Talladegassa, Alabaman osavaltiossa Hattie Johnsonin vanhimpana lapsena. MAMANITA AND THE MYSTERIOUS JOHNSONSDoctorjazz.co.uk Viitattu 30.1.2013 Hänen isänsä oli todennäköisesti valkoihoinen. Hattie avioitui myöhemmin Richard Johnsonin kanssa ja Bill otti käyttöön isäpuolensa sukunimen. Pariskunnalle syntyi kaikkiaan kuusi lasta. Billin veli oli tunnettu rumpali Ollie ”Dink” Johnson (1892–1954). Hänen sisarensa Bessie eli Anita Johnson Gonzales (1883–1952) seurusteli pitkään Jelly Roll Mortonin kanssa. Johnson aloitti soittamisen 1890-luvulla. Aluksi hän soitti kitaraa, mutta vaihtoi 1890-luvun lopulla instrumentikseen kontrabasson. Vuonna 1900 hän työskenteli New Orleansissa. Hän soitti Peerless ja Eagle Bandissa. Kun nämä orkesterit osallistuessa kulkueisiin hän soitti tuubaa. Johnson avioitui huhtikuussa 1905 Mattie Amusin kanssa. Pariskunta muutti piakkoin New Orleansiin. Sieltä he siirtyivät Los Angelesiin Kaliforniaan 1908. Lokakuussa 1909 Johnson asui West Oaklandissa, Kaliforniassa. Siellä hän omisti jonkin aikaa tupakkakaupan. Vuodesta 1909 Bill Johnsonilla Kaliforniassa oma orkesteri Kaliforniassa.Bill Johnsonin elämäkerta Redhotjazz.com Viitattu 30.1.2013 Hän asui Los Angelesissa. 1911 hän kutsui yhtyeeseensä (Original Creole Orchestra) soittamaan muun muassa kornetisti Freddie Keppardin ja muita New Orleansissa vaikuttaneita muusikkoja. Yhtye teki kiertueita Yhdysvalloissa vuosina 1914–1918 ja siitä tuli erittäin suosittu.The Original Creole OrchestraRedhotjazz.com Viitattu 30.1.2013 Yhtye hajosi 1918. Samana vuonna Johnson kuitenkin aloitti yhteistyön King Oliverin kanssa ja yhtyeen toiminta virisi uudelleen. Siihen liittyivät muun muassa rumpali Paul Barbarin ja klarinetisti Jimmie Noone. Vuonna 1921 orkesteri siirtyi virallisesti King Oliverin johtoon ja siitä tuli sittemmin King Oliver's Creole Jazz Band. Johnson jatkoi soittamista sen riveissä, kunnes se hajosi 1923. Vaikka Johnson oli pääasiassa basisti, Oliverin yhtyeen levyillä hän soitti banjoa. King Oliverin kanssa Johnson asettui Chicagoon. Oliverin orkesterin hajottua Johnsonilla oli useiden vuosien ajan oma yhtye. Hän soitti 1920-luvulla myös Johnny Doddsin kokoonpanoissa. Doddsin kanssa hän levytti 1928. II maailmansodan jälkeen Johnson työskenteli 1947 Bunk Johnsonin (ei sukua basistille) kanssa. Hän jatkoi esiintymistä aina 1950-luvulle asti. Tuolloin hän luopui musiikkielämästä ja muutti Meksikoon. Myöhemmin hän asettui Teksasiin, jossa kuoli 100-vuotiaana joulukuussa 1972. == Lähteet == Luokka:Yhdysvaltalaiset kontrabasistit Luokka:Yhdysvaltalaiset jazzmuusikot Luokka:Jazzkontrabasistit Luokka:Yli satavuotiaiksi eläneet afroamerikkalaiset Luokka:Vuonna 1872 syntyneet Luokka:Vuonna 1972 kuolleet
Rosa Hautala

Rosa Hautala (ent. Siliämaa, s. 14. maaliskuuta 1993) on suomalainen näyttelijä. Hän näytteli Vilma Haavistoa syksyllä 2010 alkaneessa Yle TV2:n draamasarjassa Uusi päivä vuoteen 2017 asti. Hautala valmistui keväällä 2013 ylioppilaaksi ilmaisupainotteisesta Tampereen yhteiskoulun lukiosta, jonka hän suoritti nelivuotisena näyttelijäntyönsä vuoksi, ja opiskeli sen jälkeen kauppatietieteitä Tampereen yliopiston johtamiskorkeakoulussa. Maaliskuussa 2020 Siliämaa kertoi Voice.fi:n haastattelussa, että vaikka hän uskoo tekevänsä jatkossakin projekteja näyttelijänä, on hän vaihtanut uraa ja työskentelee nykyään vakuutusalalla. == Filmografia == * Uusi päivä (2010–2017 TV-sarja) – Vilma Haavisto * Ilmianto (2010, elokuva) – Kaveri * Väärät Bileet (2016, TV-sarja) – Vilma Haavisto == Lähteet == Luokka:Suomalaiset näyttelijät Luokka:Elävät henkilöt Luokka:Vuonna 1993 syntyneet
Arttu Soilumo

Arttu Soilumo on suomalainen näyttelijä ja tanssija. Hän näytteli Jimi Aroa Ylen syksyllä 2010 alkaneessa draamasarjassa Uusi päivä. Hänellä on kansainvälistä menestystä rock'n'swing-tansseihin kuuluvasta boogie woogiesta. Soilumo valmistui Tampereen yliopiston teatterityön tutkinto-ohjelmasta vuonna 2021 ja on sen jälkeen näytellyt Tampereen Teatterissa muun muassa näytelmissä Anastasia, Kansalliskirjailija ja Saatana saapuu Moskovaan. ==Filmografia== * Uusi päivä (televisiosarja, 2012–2014, 2015, 2016) – Joonas "Jimi" Aro * Bofori ( televisiosarja, 2014) – Nano * Tuntematon sotilas (2017) – nuori täydennysmies * Joulukalenteri: Korvatunturin Pulmapiste (televisiosarja, 2021) – Arvi, assistenttitonttu == Lähteet == == Aiheesta muualla == * http://www.hurmio.fi/ihmiset/arttu-soilumo Luokka:Suomalaiset näyttelijät Luokka:Elävät henkilöt Luokka:Syntymävuosi puuttuu
Alex Sandro

Alex Sandro Lobo Silva (s. 26. tammikuuta 1991 Catanduva, Brasilia) on brasilialainen jalkapalloilija. Hän edustaa Brasilian Serie A:ssa pelaaaa Flamengoa ja on pelipaikaltaan vasen laitapuolustaja. == Seurajoukkueura == Alex Sandro aloitti ammattilaisuransa kasvattajaseurassaan Athletico Paranaensessa, jossa hän pelasi 17 Brasilian Série A:n ottelua vuosina 2008–2009. Hän siirtyi helmikuussa 2010 uruguaylaisen Deportivo Maldonadon omistukseen, joka lainasi hänet maaliskuussa 2010 brasilialaiseen Santosiin. Hän voitti Copa do Brasilin 2010 ja Copa Libertadoresin, jossa pelasi 11 ottelua, vuonna 2011. Brasilian pääsarjassa hän pelasi Santosissa 30 ottelua ja teki yhden maalin. Kesällä 2011 Alex Sandro siirtyi portugalilaisseura Portoon 9,6 miljoonan euron siirtokorvauksella. Hän pelasi seurassa neljän kauden aikana 87 Primeira Ligan ottelua, joissa hän teki kolme ja syötti yhdeksän maalia. Hän voitti Portugalin-mestaruuden kausilla 2011–2012 ja 2012–2013 sekä Portugalin supercupin 2013. Mestarien liigassa pelaamissaan 21 ottelussa hän syötti kolme maalia. Eurooppa-liigassa hän pelasi kuusi ottelua. Alex Sandro siirtyi italialaiseen Juventukseen 28 miljoonan euron siirtosummalla elokuussa 2015. Hän pelasi yhdeksän kauden aikana 230 Serie A:n ottelua, joissa hän teki 14 ja syötti 23 maalia. Kausittain hän pelasi 22–31 liigaottelua, paitsi viimeisellä kaudella vain 16 ottelua. Hän voitti viisi peräkkäistä Italian-mestaruutta kausilla 2015–2020. Italian cupin hän voitti 2016, 2017, 2018, 2021 ja 2024 sekä Italian Supercupin 2018. Pelaamissaan 57 Mestarien liigan ottelussa hän teki yhden maalin ja antoi kuusi maalisyöttöä. Hän pelasi täyden ajan tappiollisessa loppuottelussa 2017. Eurooppa-liigassa hän pelasi viisi ottelua. Sandro siirtyi Brasilian Serie A:ssa pelaavaan Flamengoon ilmaissiirrolla elokuussa 2024. == Maajoukkueura == Alex Sandro voitti Brasilian joukkueessa alle 20-vuotiaiden maailmanmestaruuden 2011. Hän pelasi avauskokoonpanossa Brasilian toisessa alkulohko-ottelussa mutta joutui loukkaantumisen vuoksi vaihtoon jo 13 minuutin pelin jälkeen. Hän saavutti olympiahopeaa Lontoon olympialaisissa 2012. Hän pelasi kolmessa ottelussa, mutta otettiin loppuottelussa vaihtoon jo 32. minuutilla. Alex Sandro voitti Brasilian A-maajoukkueessa Copa Américan 2019. Hän pelasi täydet minuutit välierässä ja loppuottelussa sekä tuli vaihdosta kentälle kahdessa aiemmassa ottelussa. Vuoden 2021 Copa Américassa hän pelasi kolmessa alkulohko-ottelussa Brasilian saavuttaessa hopeaa. MM-kilpailuissa 2022 hän oli avauskokoonpanossa Brasilian kahdessa ensimmäisessä ottelussa. Seuraavista kahdesta ottelusta hän oli lihasvamman vuoksi sivussa ja pelasi tappiollisessa puolivälierässä jatkoajan viimeiset 15 minuuttia. Hän ei ole pelannut maajoukkueessa MM- kisojen 2022 jälkeen (tilanne joulukuussa 2024). Alex Sandro on pelannut kaikkiaan 40 A-maaottelua ja tehnyt kaksi maalia: lokakuussa 2018 ystävyysottelussa Saudi-Arabiaa ja Copa Américassa 2021 Perua vastaan. == Lähteet == Luokka:Brasilialaiset jalkapalloilijat Luokka:Brasilialaiset olympiamitalistit Luokka:Vuonna 1991 syntyneet Luokka:Elävät henkilöt
Stump Evans

Stump Evans (18. lokakuuta 1904 Lawrence, Kansas - 29. elokuuta 1928 Douglas, Kansas) oli amerikkalainen saksofonisti. ==Elämä== ===Nuoruus=== Paul A. Evans syntyi Lawrencessa, Kansasin osavaltiossa.Eugene Chadbourne:Stump Evansin lyhyt elämäkerta Allmusic.com:issa, viitattu 31.1.2013 Hän sai jo pienestä pitäen kipinän musiikkiin. Hänen isänsä Clarence Evans oli muusikko, joka soitti alttotorvea. Myös nuori Paul aloitti soittouransa alttotorvella, mutta vaihtoi lukioaikanaan instrumentikseen pasuunan. Hän soitti kotikaupunkinsa Lawrencen lukion orkesterissa. Lukion jälkeen oli selvää, että nuoresta Paulista tulisi ammattimuusikko. Hän alkoi vähitellen soittaa ammattimaisesti. Pian hän vaihtoi jälleen kerran instrumenttia. Hän aloitti soittamaan alttosaksofonia. Ammattiuransa aikana hän soitti useita eri kokoisia saksofoneja. Hän oli taitava soittamaan sopraano-, baritoni- ja bassosaksofoneja. Pääasiassa hänet muistetaan C-melodiasaksofonin soittajana. ===Ammattiura=== Ammattilaisena Evans vaihtoi nimensä Paul Evansista muotoon Stump Evans, jotta häntä ei sotkettaisi kornetisti Paul Wesley Evansiin (paremmin tunnettu nimellä Doc Evans). Lempinimi Stump viittasi Evansin pieneen kokoon. Nimi annetaan toisinaan virheellisesti muodossa Stomp Evans. Evans muutti Chicagoon. Siellä hän soitti 1923 King Oliverin Creole Jazz Bandissa. Hän soitti sittemmin 1926 Oliverin Dixie Syncopators-nimiessä orkesterissa. Myöhemmin hän soitti Jelly Roll Mortonin yhtyeessä. Mortonin Red Hot Peppers-orkesterin levyillä hänen soittonsa pystyy erityisesti tunnistamaan kappaleista "Wild Man Blues", "The Pearls" ja "Beale Street Blues", jotka yhtye levytti 1927.Jelly Roll Morton's Red Hot Peppers Redhotjazz.com:issa, viitattu 31.1.2013 Evansin viimeinen kiinnitys muusikkona oli Erskine Taten (1901-75) orkesterissa. Hän soitti Taten yhtyeessä (Vendome Orchestra) altto- ja baritonisaksofonia. Erskine Tate's Vendome Orchestra Redhotjazz.com:issa, viitattu 31.1.2013 Hän joutui kuitenkin eroamaan orkesterista, kun hänellä diagnosoitiin tuberkuloosi. Evans kuoli elokuussa 1928 vain 24-vuotiaana tuberkuloosiin Douglasissa, Kansasissa. ==Lähteet== == Aiheesta muualla == *King Oliverin Creole Jazz Band Redhotjazz.com:issa *Gunther Schuller: The Swing Era: The Development of Jazz, 1940-1945 (1989)***(teoksen verkkoversio) *Leonard Feather & Ida Gitler: The Biographical Encyclopedia of Jazz (2007)*** (teoksen verkkoversio) Luokka:Yhdysvaltalaiset jazzmuusikot Luokka:Yhdysvaltalaiset saksofonistit Luokka:Vuonna 1904 syntyneet Luokka:Vuonna 1928 kuolleet
Venymä

Venymä on tekninen termi lujuusopissa tai laveammin kontinuumimekaniikassa. Se on mittavälin pituuden muutoksen \Delta L suhde alkuperäiseen pituuteen L_0 siten, että \varepsilon = \frac{L-L_0}{L_0}=\frac{\Delta L}{L_0} ja todellinen venymä saadaan integraalista pieninä summina \varepsilon^{real}=\int \varepsilon = \int \frac{\partial l}{l}=\int_{L_0}^{L}\frac{1}{L} dL=\ln\left(\frac{L_0+\Delta L}{L_0}\right)=\ln\left(1+\varepsilon\right), jossa L_0+\Delta L=L. ==Aiheesta muualla== * Aalto-yliopiston kurssi Lujuusoppi I * Aalto-yliopiston kurssi Kontinuumimekaniikka Luokka:Jatkuvan aineen mekaniikka fa:کرنش
Leppälahti (Reisjärvi)

Leppälahti on Reisjärven kylä, joka sijaitsee noin kolme kilometriä kunnan keskustasta Sieviin päin, Kiljanjärven ja Vuohtojärven rantamaisemissa. Leppälahden kylässä ja siihen osittain kuuluvan Kiljanrannan alueella oli 125 kotitaloutta, joista noin 15 % oli toimivia maatiloja vuonna 2003. Kylässä sijaitsevat Leppälahden ala-aste, kunnan jalkapallokenttä, sekä Reisjärven seurakunnan uusi Tolpankankaan hautausmaa. ==Historia== Savolaisten uudisasukkaiden asuttaessa Reisjärveä 1550-luvun alkupuolella, ensimmäisten joukossa alueelle saapunut Heikki Parkkinen rakensi talonsa Kiljanjärven rannalle. 1550-luvun loppua kohden Lauri ja Heikki Leppäinen rakensivat kumpikin oman talonsa, Leppälän talot, Vuohtojärven luoteispuolelle. ==Lähteet== ==Aiheesta muualla== *Leppälahden sivusto Luokka:Reisjärven kylät
Intimate and Live (DVD)

Ultimate Kylie on Kylie Minoguen live-DVD konserttikiertueelta Intimate and Live Tour. Se kuvattiin Sydneyssä Australiassa 1. heinäkuuta 1998 ja julkaistiin 23. heinäkuuta 2002. == Sisältö == #"Too Far" #"What Do I Have to Do?" #"Some Kind of Bliss" #"Put Yourself in My Place" #"Breathe" #"Take Me with You" #"I Should Be So Lucky" #"Dancing Queen" #"Dangerous Game" #"Cowboy Style" #"Step Back in Time" #"Say Hey" #"Free" #"Drunk" #"Did It Again" #"Limbo" #"Shocked" #"Confide in Me" #"The Loco-Motion" #"Should I Stay or Should I Go" #"Better the Devil You Know" == Aiheesta muualla == *Kylie Minoguen virallinen sivusto Luokka:Kylie Minoguen DVD:t
Lapsenkieli

Lapsenkieli käsittää ihmisen kielenoppimisen alkuvaiheita. Lapsen kielenoppimisen vaiheita voidaan jäsentää monella tapaa, esimerkiksi äänteellisen kehityksen, sanaston kehityksen ja kieliopin kehityksen perusteella. Kieliopin kehitys voidaan jakaa kolmeen pääjaksoon: esikielioppi, varhaiskielioppi ja kieliopin jäsentymisvaihe, jonka aikana lapsen kielijärjestelmä lähestyy aikuiskieltä. Varhaiskieliopin vaihetta on tutkittu runsaasti, sillä sen aikana lapsi muokkaa omaa kielioppiaan ja kokeilee kielen keinoja, jolloin syntyy erilaisia kiinnostavia analogiamuotoja (juoksetaan, käteä, maaloi jne.). ==Katso myös== *Kielen omaksuminen ==Lähteet== ==Kirjallisuutta== *Pienten sanat. Lasten äänteellinen kehitys. Toimittaneet Sari Kunnari Ja Tuula Savinainen-Makkonen. PS-kustannus 2012. *Klaus Laalo: Lapsen varhaiskielioppi ja miniparadigmat. Suomalaisen Kirjallisuuden Seuran Toimituksia 1309. Helsinki 2011. *Development of Verb Inflection in First Language Acquisition: A Cross-Linguistic Perspective. Studies on Language Acquisition 21. Berlin: Mouton de Gruyter 2003. *Development of Nominal Inflection in First Language Acquisition: A Cross-Linguistic Perspective. Studies on Language Acquisition 30. Berlin: Mouton de Gruyter 2009. ==Aiheesta muualla== *Tieteen termipankki: esikielioppi *Tieteen termipankki: varhaiskielioppi Luokka:Kielenoppiminen
Aunuksen ryhmä

Aunuksen ryhmä oli Suomen armeijan sotatoimiyhtymä jatkosodassa. Ryhmä perustettiin 1. maaliskuuta 1942 hyökkäysvaiheen päätyttyä lakkautetun Karjalan armeijan joukoista. Ryhmä lakkautettiin 18. heinäkuuta 1944. ==Perustaminen== Päämaja antoi käskyn Karjalan armeijan lakkauttamisesta ja nimen muuttamisesta Aunuksen ryhmäksi (Aun. R) 25. helmikuuta 1942. Aunuksen ryhmään käskettiin V, VI ja VII armeijakunta sekä saksalainen 163. divisioona. Käskyssä toimeenpanohetkeksi oli määrätty 1. maaliskuuta 1942 kello 12.00. Yksiköt perustamishetkellä: *V armeijakunta **7. divisioona ***divisioonalle alistettuna 3./LinP 8, KevPsto 10, RsPsto 1 **11. divisioona ***divisioonalle alistettuna Syvärin LinPsto 3 **armeijakunnalle alistettuna LinPsto 2, Lke 1/5. RPr, 8. ja 17. TK/5. RPr *VI armeijakunta **5. divisioona ***divisioonalle alistettuna JR 22, 3., 4. ja 5. ErLinK, RsPsto 2, RsPsto 14, 2./JärPsto 3, Syvärin LinPsto 1 **17. divisioona ***divisioonalle alistettuna RjP 4, 19. TykK, Syvärin LinPsto 2 **armeijakunnalle alistettuna RjP 3 *VII armeijakunta **Ryhmä Oinonen ***RO:lle alistettuna LinP 10, 3. ja 13. TykK, II/KTR 5, KevPsto 13, ErLinPtri **armeijakunnalle alistettuna 5. RPr (pois lukien V AK:lle alistetut osat), PsPr, JR 26 (pois lukien I ja III pataljoona), A-HSP * 163. divisioona **divisioonalle alistettuna JR 50, PstJP, II/KTR 4, RsPsto 4 * ryhmälle alistettuna LeLv 12 == Komentajat == *kenraaliluutnantti Karl Lennart Oesch 1. maaliskuuta 1942 – 14. kesäkuuta 1944 *kenraaliluutnantti Paavo Talvela 14. kesäkuuta – 18. heinäkuuta 1944 ==Lähteet== Luokka:Jatkosodan suomalaiset maavoimat
Puolinokkakalat

Puolinokkakalat (Hemiramphidae) on nokkakaloihin kuuluva heimo. Heimon lajeja tavataan niin makeista kuin suolaisistakin vesistä lämpimiltä ja lauhkeilta alueilta. Eräitä puolinokkakalalajeja pidetään akvaarioissa. ==Lajit ja anatomia== Varhaisimmat puolinokkakaloihin kuuluvien lajien fossiilit on ajoitettu eoseenikaudelle. Nykyään heimoon kuuluu 12 sukua ja 89-109 lajia. Puolinokkakalat jaetaan kahteen alaheimoon Hemiramphinae ja Zenarchopterinae. Toisinaan Zenarchopterinae-alaheimon katsotaan muodostavan oman heimonsa Painijakalat Zenarchopteridae. Puolinokkakalalajit ovat pieniä tai keskikokoisia kaloja. Suurin laji Euleptorhamphus viridis voi saavuttaa 40 cm:n pituuden. Tyypillisiä piirteitä ovat pitkulainen ruumis, yläleukaa huomattavasti pidempi alaleuka, yläleuka on lyhyt ja kolmiomainen, silmät ovat kookkaat ja selkäevä sijaitsee ruumiin takaosassa lähellä pyrstöä. Väritykseltään puolinokkakalat ovat selästään sinisiä tai vihreitä ja kyljistä ja vatsastaan hopeanharmaita. ==Levinneisyys ja elintavat== Puolinokkakaloista suurin osa on mereisiä lajeja. Pääasiassa mereisiä ovat Hemiramphinae- alaheimon lajit, joita tavataan lämpimistä ja lauhkeista vesistä Atlantista ja Tyynestämerestä. Muutama alaheimon lajeista elää makeissa vesissä Etelä- Amerikassa. Zenarchopterinae-alaheimon lajeja tavataan makeista ja murtovesistä indopasifiselta alueelta. Puolinokkakalalajit elävät lähellä vden pintaa usein parvina. Liitonokkakala (Euleptorhamphus velox) pystyy liitokalojen tavoin hyppäämään vedestä ja liitämään pieniä matkoja ilmassa. Heimon kalojen ravintoa ovat vesikasvillisuus, pienet selkärangattomat eläimet ja toisinaan myös pienet kalat. Eräät puolinokkakaloista ovat paikoitellen suosittuja ruokakaloja. ==Lähteet== Luokka:Nokkakalat
Many minds -tulkinta

Many minds-tulkinta (suom. "monimielitulkinta") on laajentunut versio kvanttimekaniikan monimaailmantulkinnasta. H. Dieter Zeh esitteli konseptin ensimmäisenä vuonna 1970 varianttina Hugh Everettin tulkinnasta ja sillä oli yhteys kvanttidekoherenssiin. Myöhemmin, vuonna 1981, Zeh kutsui sitä moni- tai multitietoisuustulkinnaksi. Nimeä many-minds interpretation käyttivät ensimmäisenä David Albert sekä Barry Loewer vuoden 1988 työssään Interpreting the Many Worlds Interpretation (suom. "monimaailmatulkinnan tulkinta"). ==Katso myös== * Tietoisuus * Kvanttitietoisuus * Monimaailmatulkinta Luokka:Mielenfilosofia Luokka:Tietoisuustutkimus Luokka:Kvanttimekaniikka
Marius Lăcătuș

Marius Mihai Lăcătuș (s. 4. huhtikuuta 1964 Brașov, Brașov, Romania) on romanialainen jalkapallovalmentaja, joka pelasi urallaan hyökkääjän roolissa. Hän pelasi Romanian maajoukkueessa 83 ottelua ja teki niissä 13 maalia vuosina 1984–1998. Hän pelasi vuoden 1990 MM-kilpailuissa kolme ottelua ja teki alkulohko-ottelussa Neuvostoliittoa vastaan joukkueensa molemmat maalit, toisen rangaistuspotkusta. Vuoden 1998 MM-kilpailuissa Lăcătuș pelasi kahdessa ottelussa. Steaua Bukarestin joukkueessa hän voitti Euroopan cupin vuonna 1986 ja teki loppuottelussa FC Barcelonaa vastaan joukkueensa ensimmäisen maalin rangaistuspotkukilpailussa, jonka Steaua voitti 2–0. == Lähteet == * National Football Teams pelaaja - Marius Lăcătuș ] * RomanianSoccer.ro - profiili ja tilastot , * FC Steaua București - Marius Lăcătuș , , === Viitteet === Luokka:Romanialaiset jalkapalloilijat Luokka:Romanialaiset jalkapallovalmentajat Luokka:Vuonna 1964 syntyneet Luokka:Elävät henkilöt
World Karate Federation

World Karate Federation (lyh. WKF, suom. Maailman Karateliitto) on maailman karateseurojen pääelin. Karaten maailmanliitto peurstettiin vuonna 1970 nimellä World Union of Karate-do Organzations (WUKO). Ensimmäiset karaten MM- kilapilut järjestettiin heti liiton perustamisvuonna. Vuodesta 1993 lähtien liitto on tunnettu nimellä World Karate Federation. == Varusteet == WKF päivittää joka neljäs vuosi karatevarusteet (käsi-, jalka-, hammas-, kasvo-, etukäden-, ala- ja rintasuojat, ottelupanssarit, karatepuvut sekä kisavyöt). Kaikissa näissä on oltava WKF:n merkki (WKF Approved). == Katso myös == *Karate == Lähteet == == Aiheesta muualla == * Maailman Karateliiton kotisivut Luokka:Karate Luokka:Kansainväliset urheilujärjestöt Luokka:Madridin urheilu
Hautjärvi (Mäntsälän kylä)

Hautjärvi on kylä Koillis-Mäntsälässä. Kylältä on matkaa Mäntsälän keskustaan n. 15 km, Pukkilaan 10 km, Lahteen 20 km, ja Helsinkiin 70 km. Kylällä asuu n. 250 ihmistä (2009). Vuonna 1647 kylä luovutettiin herra von Vietinghofille, ja kylästä muodostui Hautjärven kartano, jonka alueiden pinta-ala oli yli 3 000 ha. Kartano oli aatelissuvun omistuksessa aina 1880-luvulle asti. 1900-luvun alussa kartanon alueelta erotettiin Ruohojärven kartanon alueet. Kylän nykyiset tilat on erotettu kartanoista 1920-luvulta alkaen. Kylällä on kaksi uimarantaa ja aktiivinen kylätoimikunta. Peruskoulu on lakkautettu 2000-luvulla. ==Lähteet== Luokka:Mäntsälän kylät
Käsikirjojen yhteenveto

Käsikirjojen yhteenveto ()Diogenes Laertios (DL): Merkittävien filosofien elämät ja opit V.24. Suomennos Marke Ahonen. oli Aristoteleen kirjoittama teos, joka käsitteli retoriikan taidon historiaa. Se ei ole säilynyt nykyaikaan. Teos tunnetaan muun muassa Diogenes Laertioksen Aristoteleen teosten luettelosta. Tämän mukaan teos oli kahden kirjan laajuinen. Hesykhios ja Ptolemaios sanovat sen kuitenkin käsittäneen vain yhden kirjan. Teoksen nimen synagōgē tarkoittaa sekä ”kokoelmaa” että ”yhteenvetoa”, tässä tapauksessa todennäköisemmin jälkimmäistä. Diogenes kutsuu teosta toisessa yhteydessä nimellä Puhujien lyhennelmä (, Epitomē tōn rhētorōn).DL II.104. Teoksen nimestä voidaan kenties päätellä, että teos on ollut sisällöltään yhteenveto retoriikkaa käsittelevistä teoksista. Teos on mahdollisesti kirjoitettu vuosien 343–342 jälkeen, jolloin Filippos II teki Aristoteleesta poikansa Aleksanterin opettajan, sillä retoriikkaa on kuulunut keskeisesti opetettuihin aineisiin. Teosta on kuitenkin ehdotettu myös jonkinlaiseksi kulttuurihistoriallisen aineiston kokoelmaksi, joka ei olisi Aristoteleen omaa tuotantoa, mutta silti koottu tämän peripateettisessa koulussa. Aristoteleen kadonneiden teosten joukkoon kuuluu myös useita muita retoriikkaa käsittelevien käsikirjojen yhteenvetoja. Eräs toinen niistä joista tiedetään hieman enemmän oli nimeltään Theodekteen käsikirjan yhteenveto. == Lähteet == Luokka:Aristoteleen teokset Luokka:Kadonneet kirjat Luokka:Kirjat retoriikasta
Theodekteen käsikirjan yhteenveto

Theodekteen käsikirjan yhteenveto ()Diogenes Laertios: Merkittävien filosofien elämät ja opit V.24. Suomennos Marke Ahonen. oli Aristoteleen kirjoittama teos, joka käsitteli retoriikkaa. Se ei ole säilynyt nykyaikaan. Teos tunnetaan muun muassa Diogenes Laertioksen Aristoteleen teosten luettelosta. Tämän mukaan teos oli yhden kirjan laajuinen. Hesykhios kuitenkin sanoo teoksen käsittäneen kolme kirjaa. Aristoteles itse viittaa siihen teoksensa Retoriikka Aleksanterille johdannossa nimellä TheodekteaAristoteles: Retoriikka Aleksanterille 1. ja Retoriikassa nimellä Theodekteia.Aristoteles: Retoriikka III.9, 1410b2. Teoksen nimen synagōgē tarkoittaa sekä ”kokoelmaa” että ”yhteenvetoa”, tässä tapauksessa todennäköisemmin jälkimmäistä. Sisällöltään teos on todennäköisesti ollut Aristoteleen ystäviin kuuluneen Theodekteen teoksen Käsikirja (, Tekhnē) yhteenveto. Rhodoksen gymnaasin kirjaston teosten luettelon mukaan Theodekteen teos käsitti neljä kirjaa. Aristoteleen tekemä yhteenveto on todennäköisesti kirjoitettu vuosien 343–342 jälkeen, jolloin Filippos II teki Aristoteleesta poikansa Aleksanterin opettajan, sillä retoriikkaa on kuulunut keskeisesti opetettuihin aineisiin. Aleksanterin kerrotaan myös osoittaneen kunnioitustaan Theodekteen kuvapatsaalle Faseliksessa,Plutarkhos: Kuuluisien miesten elämäkertoja, Aleksanteri 17. koska oli saanut tuntea tämän Aristoteleen kautta. Aristoteleen kadonneiden teosten joukkoon kuuluu myös useita muita retoriikkaa käsittelevien käsikirjojen yhteenvetoja. Eräs toinen niistä joista tiedetään hieman enemmän oli nimeltään Käsikirjojen yhteenveto. == Lähteet == Luokka:Aristoteleen teokset Luokka:Kadonneet kirjat Luokka:Kirjat retoriikasta
Pikkumarmorimanteri

Pikkumarmorimanteri (Triturus pygmaeus)Matelijoiden ja sammakkoeläinten nimistö Viitattu 8.4.2020. on salamanterilaji, jota tavataan Espanjassa ja Portugalissa. Pikkumarmorimanteri sopeutuu hyvin nykymaailmaan. Se elää metsälammissa, joissa, järvissä, puutarhoissa, ojissa, kanavissa ja avokaivannoissa. Lajia uhkaa kuitenkin ihmisen levittäytyminen. Kansainvälinen luonnonsuojeluliitto IUCN on luokitellut sen silmälläpidettäväksi lajiksi. == Lähteet == Luokka:Salamanterieläimet
Rockilta

Rockilta – Viihdetoimituksen ilta on suomalainen koko illan televisio-ohjelma. TV1:n Viihdetoimituksen suorassa lähetyksessä kohtasivat suomalaisen rock- maailman huiput. Mukana oli myös ajankohtaisia ulkomaisia yhtyeitä musiikkivideoilla. Ohjelman tuottaja oli Uolevi Taskinen, sen ohjasivat Erkki Pohjanheimo ja Uolevi Taskinen. Heikki Harma oli kolmantena toimittajana ja juontajana. https://www.imdb.com/title/tt1445733/?ref_=fn_al_tt_1 Viitattu 7.10.2020 Suora lähetys oli Yle TV1:ssä 28.2.1981. Viihdekatsauksen Kalevalanpäivä -ohjelma ja Televisiouutiset jakoivat rock-illan kahteen osaan. Ensimmäinen osa alkoi klo 18.45 ja toinen klo 21.00.Helsingin Sanomat 28.2.1981, tv-palsta. Viitattu 7.10.2020 ==Esiintyjät== ===Osa 1=== *Hanoi Rocks *Pelle Miljoona (Pelle, Tumppi Varonen, TB Widow, Rubberduck Jones, Ari Taskinen) *Bluesounds (Ari Vaahtera, Zape Leppänen, Dave Lindholm) *Hurriganes (Remu Aaltonen, Cisse Häkkinen, Albert Järvinen, vierailijana Pave Maijanen) *Stray Cats (video) *Boomtown Rats (video) *Thin Lizzy (video) *Delbert McClinton (video) *Rockpile (video) *Joe Dolce (video) Katso-lehti 9/1981, Erkki Pälli: Nuorison toiveilta - Rockia ruudun täydeltä. Viitattu 7.10.2020 kesto 85’ ===Osa 2=== *Pekka Pohjola Group *Taikuri Artas kesto 21’43” ==Tekijät== *Heikki Harma, juontaja *Mauno Kuusla, kuvaaja *Kari Tamminen, musiikkitarkkailija/äänittäjä *Aimo Pöyhönen, lavastaja *Erkki Pohjanheimo, toimittaja-ohjaaja *Uolevi Taskinen, toimittaja-ohjaaja == Aiheesta muualla == * Sunny Notes Oy:n kotisivu ==Lähteet== Luokka: Musiikkiohjelmat Luokka: Suomalaiset televisio-ohjelmat Luokka:Yle TV1:n televisio-ohjelmat
Alppisalamanteri

thumb|Salamandra atra Alppisalamanteri (Salamandra atra) on salamanterilaji, jota tavataan Alpeilla ja Dinaarisilla Alpeilla 400–2 800 metrin korkeudessa. Sen tunnistaa yleisemmästä tulisalamanterista pienemmän kokonsa ja tasaisen tumman värityksensä perusteella.Milos Andera, Euroopan luonto, h.f.ullmann 2008, s. 81 Laji kasvaa 8–14 cm pitkäksi ja voi saavuttaa 10 vuoden iän. Alppisalamanterit ovat ainutlaatuisia, koska ne elävät koko elämänsä maalla. Alppisalamanteri synnyttää 1–2 elävää poikasta kerrallaan. Kantoaika on 2–3 vuotta. Tällainen epätavallinen lisääntymistapa on sopeuma vuoristoalueiden epäsuotuisiin oloihin. Laji on yöaktiivinen ja sen näkee vain sadesäällä. Päivisin se piiloutuu kivien alle. ==Lähteet== Luokka:Salamanterieläimet
Kerran viikossa

Kerran viikossa on suomalainen, Teppo Airaksisen ohjaama sitcom-tyylinen televisiosarja. Se kuvattiin elävän yleisön edessä ja lähetettiin ulos klo 21 suorana lähetyksenä. 12-osainen sarja alkoi 7. helmikuuta 2013 ja päättyi 25. huhtikuuta 2013 Yle TV2 -kanavalla. Sarjan vastaava käsikirjoittaja on Petja Peltomaa. Sarjan on tuottanut Yellow Film & TV Oy yhdessä Yle TV2:n kanssa. Jokaisessa jaksossa vieraili tarjoilijana "Bar Kantiksessa" yksi tunnettu julkisuuden henkilö, jota voi ehdottaa ohjelman Facebook-sivulla. Tarjoilijana olivat Viivi Pumpanen, Aira Samulin, Mikael Jungner ja Jouni Hynynen. Satunnaisissa jaksoissa vieraili myös näyttelijä, joita olivat muun muassa Santtu Karvonen, Joonas Saartamo sekä Hannele Lauri. ==Juoni== Viisikymppinen tilintarkastaja Veli-Matti löytää avovaimonsa Marjutin vieraan miehen kanssa. Hetkeä myöhemmin "Vellu" tapaa elämänsä naisen, Sallan, joka on miltei 20 vuotta häntä nuorempi. Suorana lähetyksenä yleisön läsnä ollessa esitettävässä tilannekomediassa seurataan Veli-Matin ja Sallan rakkaustarinaa. Pedanttisen tilintarkastajan ja impulsiivisen toimittajan suhteen uhkina ovat ikäeron ja luonnevikaisen ex-vaimon lisäksi Veli-Matin aikuinen poika Tomi, jolla ei ole aikomustakaan muuttaa kotoaan pois. Soppaa on hämmentämässä myös Sallan paras ystävä Meri, joka on hurahtanut astrologiaan ja uskoo sokeasti kaikkeen sellaiseen, mitä ei voida tieteellisesti todistaa.http://www.facebook.com/#!/KerranViikossaYleTv2?fref=ts ==Rooleissa== ===Pääosissa=== ===Vierailijat=== ===Baarimikot=== * Viivi Pumpanen * Aira Samulin * Mikael Jungner * Jouni Hynynen * Jarppi Leppälä * Frederik * Nasima Razmyar * Lauri Tähkä * Marko Kolehmainen * Sedu Koskinen * Joanna Kuvaja * Petri Nygård == Jaksot == Jakso Nimi Ensiesitys 1\. Ensisilmäyksellä 7. helmikuuta 2013 2\. Hynttyyt yhteen 14. helmikuuta 2013 3\. Vihdoin ihan kahdestaan 21. helmikuuta 2013 4\. Isyystesti 28. helmikuuta 2013 5\. Mustasukkaisuutta 7. maaliskuuta 2013 6\. Anoppi 14. maaliskuuta 2013 7\. Potenssiin sata 21. maaliskuuta 2013 8\. Pääsiäinen 28. maaliskuuta 2013 9\. Syndrooma 4. huhtikuuta 2013 10\. Juusto 11. huhtikuuta 2013 11\. Valkoisia valheita 18. huhtikuuta 2013 12\. Häät 25. huhtikuuta 2013 ==Lähteet== Luokka:2010-luvun suomalaiset komediasarjat Luokka:2010-luvun tilannekomediat Luokka:Yle TV2:n televisio-ohjelmat
Koripallon naisten SM-sarjakausi 1957

Koripallon naisten SM-sarjakaudella 1957 Tampereen Pyrintö voitti seuran neljännen Suomen mestaruuden. Hopeaa voitti Helsingin Visa ja pronssia Porin Palloilijat. Sarjassa pelasi kahdeksan joukkuetta. ==Runkosarja== Joukkue O V = T P Tampereen Pyrintö 14 13 0 1 26 Helsingin Visa 14 12 0 2 24 Porin Palloilijat 14 9 0 5 18 Kilven Urheilijat 14 9 0 5 18 Karhun Pojat 14 4 1 9 9 Lahden Koripalloilijat 14 4 1 9 9 Jyväskylän Ryhti 14 4 0 10 8 Helsingin Jyry 14 0 0 14 0 ==Lähteet== *Basket.fi - tulos- & tilastoarkisto Luokka:Koripallon naisten SM-sarjakaudet Luokka:Vuoden 1957 koripallo
Amerikanpääsky

Amerikanpääsky (Petrochelidon pyrrhonota) on pääskyjen heimoon kuuluva varpuslintu. ==Tuntomerkit== Amerikanpääsky on 13-14 senttimetriä pitkä. Sillä on punaruskeat posket, kurkku ja kaulansivut ja kermanvalkoinen otsa ja vaalea niska. Yläperä on oranssi ja siivet sekä pyrstö tummat. Selässä on epäselvää valkeaa viirutusta. Amerikanpääskyn kutsuääni on varpusmainen tsiev. ==Levinneisyys== Amerikanpääskyjä pesii Pohjois- ja Väli-Amerikassa. Talvehtimisalueet sijaitsevat Etelä-Amerikan keskiosissa. ==Lähteet== Luokka:Pääskyt
Visceral Games

Visceral Games (ent. EA Redwood Shores) oli videopelien kehittäjä ja Electronic Artsin tytäryhtiö. Vuonna 2017 Eletronic Arts ilmoitti sulkevansa pelistudion. Visceral kehitti ennen sulkemistaan Ragtag-nimistä projektia, joka olisi ollut uusi Tähtien sota -videopeli. Videopelin kehitys siirtyi EA Worldwide Studiosille, jota johtaa EA Vancouver. Yhtiön tunnetaan kriitikoiden ylistämästä Dead Space -pelisarjasta. ==Pelit== Pelin nimi Julkaisupäivä Alusta James Bond 007: Agent Under Fire 2001 PlayStation 2 James Bond 007: Everything or Nothing 2003 PlayStation 2, Xbox, GameCube The Lord of the Rings: The Return of the King 2003 PlayStation 2, GameCube, Xbox, Game Boy Advance, Windows, Mac The Lord of the Rings: The Third Age 2004 PlayStation 2, GameCube, Xbox James Bond 007: From Russia With Love 2005 PlayStation 2, Xbox, GameCube The Godfather 2006 PlayStation 2, PlayStation 3, PlayStation Portable, Xbox, Xbox 360, Wii, Windows Dead Space 2008 PlayStation 3, Xbox 360, Windows The Godfather II 2009 PlayStation 3, Xbox 360, Windows Dead Space: Extraction 2009 PlayStation 3, Wii Dante's Inferno 2010 PlayStation 3, Xbox 360 Dead Space Ignition 2010 PlayStation 3 (PlayStation Network), Xbox 360 (Xbox Live Arcade) Dead Space 2 2011 PlayStation 3, Xbox 360, Windows Dead Space 2: Severed 2011 PlayStation 3 (PlayStation Network), Xbox 360 (Xbox Live Arcade) Dead Space (mobile) 2011 Android, BlackBerry Tablet OS, iOS Dead Space 3 2013 PlayStation 3, Xbox 360, Windows Army of Two: The Devil’s Cartel 2013 PlayStation 3, Xbox 360 Battlefield Hardline 2015 Windows, PlayStation 3, PlayStation 4, Xbox 360, Xbox One == Lähteet == == Aiheesta muualla == * Profiili MobyGamesissä Luokka:Yhdysvaltalaiset videopeliyritykset
Koripallon naisten SM-sarjakausi 1956

Koripallon naisten SM-sarjakaudella 1956 Helsingin Visa voitti seuran ensimmäisen Suomen mestaruuden. Hopeaa voitti Tampereen Pyrintö ja pronssia Lahden Koripalloilijat. Sarjassa pelasi seitsemän joukkuetta. ==Runkosarja== Joukkue O V = T P Helsingin Visa 12 11 1 0 23 Tampereen Pyrintö 12 9 0 3 18 Lahden Koripalloilijat 12 6 1 5 13 Kilven Urheilijat 12 5 0 7 10 Porin Palloilijat 12 5 0 7 10 Karhun Pojat 12 3 2 7 8 Turun Riento 12 1 0 11 2 ==Lähteet== *Basket.fi - tulos- & tilastoarkisto Luokka:Koripallon naisten SM- sarjakaudet Luokka:Vuoden 1956 koripallo
Sørøya

Sørøya on saari Finnmarkin läänissä Pohjois-Norjassa. Saaren pinta-ala on 816 km² ja se on Norjan neljänneksi suurin. Sørøya jakautuu Hasvikin sekä Hammerfestin kuntien kesken. Saaren etelä- ja itäpuolella sijaitsevat saaret Stjernøya, Seiland ja Kvaløya. Saaren korkein piste on Komagaksla (659 mmy). Saarella asuu 1092 henkilöä (2012).Store Norske Leksikon - Sørøya . Viitattu 14. heinäkuuta 2013. ==Lähteet== Luokka:Norjan saaret Luokka:Hammerfest Luokka:Hasvik
Haukiputaan suuralue

Haukiputaan suuralue on yksi Oulun kaupungin 23:sta suuralueesta. Se muodostettiin 1. tammikuuta 2013, kun Haukiputaan kunta lakkautettiin ja liitettiin osaksi Oulun kaupunkia. Suuralueen muodostaa lakkautetun Haukiputaan kunnan pohjoisosa ja se käsittää kolme kaupunginosaa. Suuralueella asuu noin 13 000 ihmistä. Suuralue rajoittuu Kellon, Kiimingin, Ylikiimingin ja Yli-Iin suuralueisiin sekä Iin kuntaan. ==Kaupunginosat Haukiputaan suuralueella== * Haukipudas * Jokikylä * Martinniemi ==Lähteet== ==Aiheesta muualla== Luokka:Oulun suuralueet
Kellon suuralue

Kellon suuralue on Oulun kaupungin suuralue. Se muodostettiin 1. tammikuuta 2013, kun Haukiputaan kunta lakkautettiin ja liitettiin osaksi Oulun kaupunkia. Suuralueen muodostaa lakkautetun Haukiputaan kunnan eteläosa ja se käsittää kaksi kaupunginosaa. Suuralueella asuu noin 6 000 ihmistä. Suuralue rajoittuu Haukiputaan, Pateniemen, Kaijonharjun, Korvensuoran, Jäälin ja Kiimingin suuralueisiin. ==Kaupunginosat Kellon suuralueella== * Kalimenkylä * Kello ==Lähteet== ==Aiheesta muualla== Luokka:Oulun suuralueet
Test Drive

Test Drive on Distinctive Softwaren (DSI) aloittama ajopelisarja, jota on julkaissut aluksi Accolade. Myöhemmin sarjaa on julkaissut Eden Games. == Videopelit == === Pääsarja === Vuosi Nimi 1987 Test Drive 1989 The Duel: Test Drive II 1990 Test Drive III: The Passion 1997 Test Drive 4 1998 Test Drive 5 1999 Test Drive 6 2002 TD Overdrive: The Brotherhood of Speed 2004 Test Drive: Eve of Destruction 2006 Test Drive Unlimited 2011 Test Drive Unlimited 2 2012 Test Drive: Ferrari Racing Legends === Off-road-sarja === Vuosi Nimi 1997 Test Drive Off-Road 1998 Test Drive Off-Road 2 1998 Test Drive Off-Road 3 2001 Test Drive Off-Road Wide Open === Spin-road-sarja === Vuosi Nimi 1999 V-Rally 2 2000 Test Drive Le Mans 2000 Test Drive Cycles 2000 Test Drive 2001 == Aiheesta muualla == * Pelisarja MobyGamesissä *
Arvid Karlsteen

Arvid Karlsteen (1647 Värmlanti, Ruotsi – 1718) oli ruotsalainen mitalitaiteilija. Hän oli Ruotsissa alan ensimmäinen ja johtava edustaja. Hän opiskeli Pariisissa ja Lontoossa ja omaksui tekniikassaan vaikutteita ystävältään, suomalaiselta taiteilijalta Elias Brenneriltä. Hän oli Ruotsin rahapajan johtaja vuodesta 1681 ja hänet aateloitiin 1692. Otavan Iso tietosanakirja, Otava 1968, osa 4, p. 507 ==Kirjallisuutta== *Alvar Renqvist, Arvid Karlsteen: en medaljgravör och konstnär från Karlarnes tid : föredrag vid Numismatiska föreningens i Finland sammanträde den 8 december 1930, Tekijä, 1931 – 27 s., 15 kuvaliitettä *Stig Stenström, Arvid Karlsteen. Hans liv och verk, Gumpert, 1944 – Nordisk numismatisk Årsskrift, 371 s. (diss.) ==Lähteet== ==Aiheesta muualla== *Wikisource *Arvid Karlsteen, Svenskt biografiskt handlexikon (1906) Luokka:Ruotsalaiset kuvanveistäjät Luokka:Vuonna 1647 syntyneet Luokka:Vuonna 1718 kuolleet
Mosambikinvirta

Mosambikinvirta on Mosambikin ja Madagaskarin välissä virtaava lämmin merivirta. Sen lämpötila johtuu siitä että se virtaa päiväntasaajalta etelään noin 3 solmun (noin 5,5 km/h) vaudilla. Lämmön vuoksi planktonia on vähän minkä vuoksi vesi on siinä kirkasta. Mosambikinvirta saa alkunsa kun pasaatituuli painaa Intian eteläpuolella kulkevaa päiväntasaajan eteläistä merivirtaa kohti Afrikkaa ja se alkaa maapallon pyörimisliikkestä johtuen virtaamaan mannerjalustaa pitkin etelään päin. Pieni osa vedestä kulkee Madagaskarin itäpuolelta, mutta loput kulkevat sen Afrikkamantereen ja Madagaskarin välistä. Madagaskarin eteläpuolella ne molemmat yhdistyvät Agulhasinvirtaan. Mosambikinvirran vaikutuksen vuosi Madagaskarin länsipuolella on 6–8 kuukautta kestävä kuiva kausi. == Lähteet == == Aiheesta muualla == * * Luokka:Merivirrat Luokka:Afrikan maantiede Luokka:Intian valtameri